
[bookmark: _GoBack]Қазақстан Республикасы Еңбек және халықты әлеуметтік қорғау министрлігінің арнаулы әлеуметтік қызметтер Департаменті туралы 
ЕРЕЖЕ

1 тарау. Жалпы ережелер

1. Арнаулы әлеуметтік қызметтер Департаменті (бұдан әрі – Департамент) Қазақстан Республикасы Еңбек және халықты әлеуметтік қорғау министрлігінің (бұдан әрі-Министрлік)құрылымдық бөлімшесі болып табылады.
2. Департамент өз қызметінде Қазақстан Республикасының Конституциясын, Қазақстан Республикасының заңдарын, Қазақстан Республикасының Президенті мен Үкіметінің актілерін, өзге де нормативтік құқықтық актілерді, сондай-ақ осы Ережені басшылыққа алады.
3. Департаменттің құрылымын министр бекітеді, Департаменттің штат санын Қазақстан Республикасының заңнамасында белгіленген тәртіппен министрлік Аппаратының Басшысы бекітеді.

2 тарау. Департаменттің міндеттері, құқықтары мен міндеттері

5. Департаменттің негізгі міндеттері:
1) Арнаулы әлеуметтік қызметтер көрсету саласындағы мемлекеттік саясатты қалыптастыру және іске асыру;
2) арнаулы әлеуметтік қызметтер көрсету саласында салааралық үйлестіруді жүзеге асыру;
3) Арнаулы әлеуметтік қызметтер көрсету саласындағы дамудың нормативтік құқықтық базасын жетілдіру;
4) Арнаулы әлеуметтік қызметтер көрсету саласындағы мемлекеттік басқару;
5) Арнаулы әлеуметтік қызметтер көрсету саласындағы халықаралық ынтымақтастық.
6. Департаменттің құқықтары мен міндеттері:
1) Департамент алдында тұрған міндеттерді орындауға бағытталған ұсыныстарды әзірлеу және министрліктің министрінің, аппарат басшысының, алқа мен аппараттық кеңестердің қарауына енгізу;
2) министрліктің құрылымдық бөлімшелерінен Департаменттің құзыретіне жатқызылған мәселелер бойынша қажетті ақпарат пен құжаттарды сұрату; 
3) министрдің, аппарат басшысының және жетекшілік ететін вице-министрдің келісімімен Департамент құзыретіне кіретін мәселелер бойынша кеңестер, семинарлар өткізу;
4) министрлік басшылығының қарауына Департамент алдына қойылған міндеттерді шешу, сондай-ақ Департамент қызметін жетілдіру жөнінде ұсыныстар енгізу;
	5) департамент құзыреті шегінде заңнамалық және өзге де нормативтік құқықтық актілерді жетілдіру, тұжырымдамаларды әзірлеу жөнінде ұсыныстарға бастамашылық жасау;
6) департаменттің құзыретіне кіретін мәселелер бойынша министрдің, аппарат басшысының бұйрықтарының жобаларын әзірлеу;
7) департаменттің құзыретіне жатқызылған мәселелер бойынша Мемлекет басшысының, Қазақстан Республикасы Президенті Әкімшілігінің, Қазақстан Республикасы Үкіметі мен министрлік басшылығының тапсырмаларының, Қазақстан Республикасы Үкіметінің тиісті жылдарға арналған заң жобалау жұмыстарының жоспарларының уақтылы сапалы орындалуын қамтамасыз ету;
8) министрлік басшылығының тапсырмасы бойынша Департаменттің құзыретіне кіретін мәселелер бойынша мемлекеттік мекемелерде, қоғамдық ұйымдарда министрліктің мүдделерін білдіру;
9) Қазақстан Республикасының заңнамасына сәйкес өзге де міндеттері бар.
7. Жүктелген міндеттерге сәйкес Департамент заңнамада белгіленген тәртіппен мынадай функцияларды жүзеге асырады:
1) департамент қызметі саласындағы нормативтік құқықтық актілерге құқықтық мониторинг жүргізу;
2) қаржы департаментімен бірлесіп департаменттің құзыретіне сәйкес арнаулы әлеуметтік қызметтер жүйелерін дамытуға қаражат қажеттілігінің есептеулерін дайындау бөлігінде бюджеттік бағдарламаларды қалыптастыру;
3) департаменттің құзыретіне жататын мәселелер бойынша министрліктің қарауына енгізілген нормативтік құқықтық актілердің жобаларына ескертулер мен ұсыныстар дайындау;
4)жепартаменттің құзыретіне жататын мәселелер бойынша министрліктің қарауына енгізілген нормативтік құқықтық актілердің жобаларына ескертулер мен ұсыныстар дайындау.
5) халықты әлеуметтік қорғау саласында арнаулы әлеуметтік қызметтер көрсету стандарттары;
6) білім беру саласындағы уәкілетті органмен келісім бойынша әлеуметтік қызметкерлерді аттестаттау қағидалары;
7) әлеуметтік қызметкерлерге қойылатын біліктілік талаптары;
8) білім беру саласындағы уәкілетті органның келісімі бойынша Арнаулы әлеуметтік қызметтерге қажеттілікті бағалау және айқындау қағидалары;
9) халықты әлеуметтік қорғау саласында арнаулы әлеуметтік қызметтер көрсетуді қаржыландыру және мониторингтеу қағидалары;
10) арнаулы әлеуметтік қызметтер көрсететін ұйымдардың бірыңғай тіркелімін және арнаулы әлеуметтік қызметтер көрсететін мамандардың тізілімін қалыптастыру қағидалары;
11) арнаулы әлеуметтік қызметтер көрсететін ұйымдар қызметінің қағидалары;
12) арнаулы әлеуметтік қызметтер көрсету саласындағы әдістемелік ұсынымдар;
13) Қазақстан Республикасының Ішкі істер министрлігімен және денсаулық сақтау және білім беру саласындағы уәкілетті органдармен бірлесіп әлеуметтік бейімсіздікке және әлеуметтік депривацияға әкеп соққан қатыгез қарым-қатынастың болуын бағалау критерийлері
14) арнаулы әлеуметтік қызметтер саласындағы әдістемелік ұсынымдар;
15) халықты әлеуметтік қорғау саласындағы арнаулы әлеуметтік қызметтерге ақы төлеу қағидалары;
16) арнаулы әлеуметтік қызметтердің кепілді көлемі шеңберінде арнаулы әлеуметтік қызметтер көрсететін субъектілерге арнаулы әлеуметтік қызметтер көрсетуге арнаулы әлеуметтік қызметтер саласындағы мемлекеттік әлеуметтік тапсырысты орналастыру қағидалары;
17) арнаулы әлеуметтік қызметтер көрсететін субъектілердің Халықты әлеуметтік қорғау саласындағы арнаулы әлеуметтік қызметтер көрсетуге арналған тарифтері;
18) арнаулы әлеуметтік қызметтерге тарифтерді қалыптастыру әдістемесі;
19) халықты әлеуметтік қорғау саласында арнаулы әлеуметтік қызметтер көрсетуге лицензияланатын қызмет түріне қойылатын біліктілік талаптары;
20) мүгедектігі бар адамдарды әлеуметтік қорғау жүйесін, медициналық-әлеуметтік сараптаманы және арнаулы әлеуметтік қызметтер жүйесін жетілдіру жөнінде ұсыныстар әзірлеу;
21) департаменттің құзыретіне жататын мәселелер бойынша жеке және заңды тұлғалармен, мемлекеттік органдармен, үкіметтік емес және халықаралық ұйымдармен өзара іс-қимыл жасау;
22) департаменттің құзыретіне кіретін мәселелер бойынша семинарлар, практикалық конференциялар, кеңестер, дөңгелек үстелдер ұйымдастыру және өткізуге қатысу;
23) өз қызметі саласында халықаралық ынтымақтастықты жүзеге асыру;
24) арнаулы әлеуметтік қызметтер жүйесін дамыту мәселелері бойынша жұмысты әдістемелік және ұйымдастырушылық үйлестіруді жүзеге асыру;
25) арнайы әлеуметтік қызметтер жүйесін дамыту мәселелері бойынша талдау жүргізу, заңнаманы қолдану практикасын қорыту және ұсыныстар енгізу;
[bookmark: z77]26) департаменттің құзыретіне кіретін мәселелер бойынша ғылыми әзірлемелерді қалыптастыру және басымдықтарын айқындау, ғылыми зерттеулер жүргізуді ұйымдастыру және ғылыми сүйемелдеуді үйлестіру;
27) министрліктің стратегиялық және операциялық жоспарларын және мемлекеттік жоспарлау жүйесінің басқа да құжаттарын әзірлеуге қатысу, оларды іске асыру жөніндегі есептерді дайындау : департаменттің құзыретіне жататын мәселелер бойынша стратегиялық мақсаттар мен міндеттерді, нәтижелердің нысаналы индикаторлары мен көрсеткіштерін, стратегиялық бағыттарды іске асыру жөніндегі міндеттер мен іс-шараларды айқындау;
28) жобалық қызметті жүзеге асыру, жобалық басқаруды жүзеге асыру қағидаларына сәйкес жобаларды іске асыру;
29) департаменттің құзыреті шегінде республикалық бюджеттің атқарылуы туралы жылдық есепке және бюджеттік мониторингке материалдарды (ақпаратты) дайындау және ұсыну;
30) департаменттің құзыретіне кіретін мәселелер бойынша азаматтарды қабылдауға қатысу;
31) департаменттің құзыретіне кіретін мәселелер бойынша жеке және заңды тұлғалардың өтініштерін қарау;
32) департаменттің құзыретіне кіретін мәселелер бойынша тексеру жүргізу, семинарларға, практикалық конференцияларға, кеңестерге, дөңгелек үстелдерге қатысу үшін республика өңірлеріне шығуды ұйымдастыру және қатысу;
33) департаментке жекелеген нормативтік құқықтық актілермен және (немесе) министрлік басшылығының шешімдерімен жүктелген өзге де функцияларды жүзеге асырады.

3-тарау. Департаменттің қызметін ұйымдастыру

8. Департамент заңнамалық актілерге, Қазақстан Республикасы Президентінің актілеріне, Қазақстан Республикасының өзге де нормативтік құқықтық актілеріне сәйкес оның негізгі міндеттері мен функцияларын іске асыру үшін қажетті өкілеттіктерге ие. 
9. Департаментті Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын Департамент директоры (бұдан әрі – Директор) басқарады. Директор болмаған жағдайда оны департамент директорының орынбасары алмастырады.
10. Директор департамент қызметіне жалпы басшылықты жүзеге асырады және Департаментке жүктелген міндеттердің орындалуына және оның өз функцияларын жүзеге асыруына дербес жауапты болады.
11. Директор министрлік басшылығына департаменттің құрылымы мен штат кестесі бойынша ұсыныстар береді.
12. Осы мақсатта директор:
1) департаментті білікті кадрлармен қалыптастыруды және олардың кәсіби деңгейін арттыруды қамтамасыз етеді;
2) өз орынбасарының міндеттері мен өкілеттіктерін айқындайды;
3) департамент қызметкерлерінің міндеттері мен өкілеттіктерін айқындайды;
4) Қазақстан Республикасы Президентінің заңдары мен актілеріне сәйкес өзге де өкілеттіктерді жүзеге асырады.
13. Департамент директорының орынбасары:
1) өз өкілеттігі шегінде департаменттің қызметін үйлестіреді;
2) департамент директоры болмаған кезеңде Департамент қызметіне жалпы басшылықты жүзеге асырады және департаментке жүктелген міндеттердің орындалуына және оның өз функцияларын жүзеге асыруына дербес жауапты болады;
3) департамент директоры жүктеген өзге де функцияларды жүзеге асырады.
14. Департаменттің құзыретіне кіретін мәселелер бойынша Департамент атынан басқа құрылымдық бөлімшелерге жіберілетін құжаттарға Департамент директоры, ал болмаған жағдайда оны алмастыратын адам қол қояды.
_________________________________________________


